kardosdrur/scandi-wiki huggingface dataset:
Henrik Wigh-Poulsen

Henrik Wigh-Poulsen (født 27. april 1959 i Randers) er en dansk cand.theol., biskop over Århus Stift siden 2015 og kongelig konfessionarius siden 2018.

Karriere 
I 1979  blev han samfundssproglig student fra Grenå Gymnasium. 
Ti år efter i 1989 blev han teologisk kandidat fra Aarhus Universitet. 

I perioden 1989-1997  var han sognepræst (kbf.) i Lejrskov-Jordrup pastorat, dengang i Ribe Stift.
Fra 1997 til 1998 var han højskolelærer på Askov Højskole. 
Wigh-Poulsen var tekstforfatter på et reklamebureau i 1999-2000. 

I 2000 skrev han en Ph.d.-afhandling: Natur og hjemkomst – en undersøgelse af Grundtvigs og Jakob Knudsens realisme belyst af den grundtvigske bevægelses forhold til den realistiske litteratur i årene 1870-1890. 

Fra 2000 til 2008 var han redaktør af Dansk Kirketidende samt leder af Grundtvig-Akademiet, Vartov. 
Fra 2008 til 2015 var Wigh-Poulsen domprovst i Fyens Stift, Sankt Knuds provsti, Odense. 

Den 1. september 2015 tiltrådte han som biskop i Aarhus Stift.
Fra den 1. april 2018 blev han Kongelig konfessionarius efter Erik Norman Svendsen.

Klage over biskoppens forvaltning af sit embede
I begyndelsen maj 2023 indsendte en række menighedsråd og præster fra Norddjurs Provsti en klage over Henrik Wigh-Poulsen til kirkeministeriet. Klagen går på biskoppens forvaltning af sit embede, særligt i forbindelse med oprettelsen af tre storpastorater i 2018 samt en personsag mellem en præst og en provst. Sagen har været meget omtalt i flere medier.

Kritik af biskoppens brug af kirkelige midler 
I september 2023 kører Radio4 en serie om overforbrug i folkekirken. Aarhus Stift er kommet i søgelyset grundet stiftsadministrationens brug af Nordic Seaplanes vandflyverrute mellem Aarhus og København. Det oplyses at Aarhus Stift siden 2017 har brugt 324.000 kr. på klippekort til ruten.  Disse ture er primært finansieret over kirkeskatten. Professor Thomas Søbirk Petersen fra Roskilde Universitet udtaler kritik, at brug af vandflyver er "helt vildt unødvendigt og overdrevet at tage et vandfly".

13. oktober 2023 kom det frem, at Henrik Wigh-Poulsen har ladet folkekirken betale for 5 restaurationsbesøg, hvor biskoppen og stiftets provster med ægtefæller har spist og drukket vin for 96.000 kr. Ekspert i forvaltningsret Sten Bønsing udtaler, at det med meget stor sandsynlighed er en overtrædelse af gældende regler, at det offentlige betaler for ægtefællers deltagelse i middage. Henrik Wigh-Poulsen har skriftligt svaret Radio4, at han ikke ser nogen grund til at ændre den praksis.

Referencer

Eksterne henvisninger 

 Om biskop Henrik Wigh-Poulsen - Århus Stift hjemmeside

Biskopper over Århus Stift
Kongelige konfessionarii fra Danmark
Præster fra Danmark
Personer fra Randers
Personer i Kraks Blå Bog
Johann Wilhelm Pfaff

Johann Wilhelm Andreas Pfaff (født 5. december 1774 i Stuttgart, død 26. juni 1835 sammesteds) var en tysk astronom. Han var bror til Johann Friedrich og Christoph Heinrich Pfaff samt far til Hans og Friedrich Pfaff.

Pfaff blev professor i ren og anvendt matematik successivt i Dorpat 1803, Nürnberg 1809, Würzburg 1817 og Erlangen 1818. Han forfattede adskillige skrifter og afhandlinger i astronomi og fysik men også i astrologi, blandt andet Der Voltaismus (1803), Astrologie (1816) og Wilhelm Herschels Entdeckungen (1828).

Kilder 
 

Astronomer fra Tyskland
Matematikere fra Tyskland
Fysikere fra Tyskland
Professorer fra Tyskland
Ansatte ved Tartu Universitet
Ansatte ved Würzburgs Universitet
Ansatte ved Erlangens Universitet
Tyskere i 1800-tallet
Personer fra Stuttgart
Ugglan
Videodommer

Videodommer (engelsk: Video Assistant Referee, forkortet VAR) er en dommer, der assisterer, hvor der skal tages vigtige beslutninger i en fodboldkamp.

Anvendelse 

En videodommer står i direkte kontakt med dommeren ved brug af et headset og giver råd på baggrund af de billeder, han får fra kameraerne i fodboldstadionet. Videodommeren må kun assistere i forbindelse med fire spilsituationer
 straffespark/ikke spraffespark 
 direkte rødt kort - ikke i tilfælde af anden advarsel
 mål, hvor der egentlig er tale om frispark eller offside.
 forkert identitet - dommeren tildeler den forkerte spiller en følgestraf

Videodommeren har kun en rådgivende rolle, idet hoveddommeren har hovedansvaret.

Historie 
En videodommer blev for første gang brugt den 21. september 2016 i en officiel fodboldkamp mellem Ajax Amsterdam og Willem II i Nederlandene. Dommeren Danny Makkelie blev assisteret af videodommeren Pol van Boekel. Næste dag, den 22. september 2016, blev rollerne vendt om så van Boekel blev assisteret af Danny Makkelie i kampen mellem Feyenoord og FC Oss.

1. september 2016 blev systemet testet i en venskabskamp mellem Frankrig og Italien.

Fodboldloven 
IFAB (det Internationale fodbold-lovgivnings råd) besluttede den 3. marts 2018 at indskrive, brugen af en videodommer i fodboldloven, dog ikke som en obligatorisk hjælpefunktion. Dermed kan FIFA den 16. marts 2018 beslutte at benytte systemet ved VM i fodbold 2018.

Noter

Kilde 
 Wereldwijde primeur Ajax - Willem II met Video Assistent Referee på blikopnieuws.nl - 16. september 2016 - 17:50 

Fodboldregler
FIFA
Fodbold i Nederlandene
Hans Pfaff

Hans Heinrich Ulrich Vitalis Pfaff (født 29. april 1824 i Erlangen, død 29. maj 1872 sammesteds) var en tysk matematiker og fysiker. Han var søn af Johann Wilhelm Pfaff og bror til Friedrich Pfaff.

Pfaff blev 1867 ekstraordinær og 1869 ordentlig professor i matematik i Erlangen. Hans hovedområde var projektiv geometri, som han behandlede i sin 1867 udkomne lærebog, Neuere Geometrie. Denne udgaves på ny 2006 i USA.

Kilder 

 

Matematikere fra Tyskland
Fysikere fra Tyskland
Professorer fra Tyskland
Ansatte ved Erlangens Universitet
Tyskere i 1800-tallet
Personer fra Erlangen
Ugglan
Klæger

Klæger (Tabanidae) er en familie af fluer med omkring 4.000 arter over hele verden. Hunnerne suger blod fra pattedyr og fugle.

Udseende 
Klæger er kraftige fluer med en længde på 6-30 mm. De er oftest sorte, grå eller brune. Bagkroppen er bred og har ofte lysende bånd eller farvetegninger. Hovedet er fladt og rundt med store, farverige, mønstrede øjne. Nogle kan ligne bier. Hunnerne har stikkende munddele som kan gennembryde hud. Hannerne kan ikke bide.

Levevis 
Klæger lever af pollen og nektar. Hunnerne suger også blod fra pattedyr og fugle. De kan være et alvorligt problem for husdyr og overføre sygdomme til både dyr og mennesker. Klæger lægger normalt deres æg i våd jord nær søer eller vandløb eller i rådnende træ. Larverne lever af smådyr som orme, krebsdyr og andre insektlarver.

Billeder

Se også 
 Bremser

Referencer

Eksterne henvisninger 

Fluer
Nanna Christiansen

Nanna Christiansen (født 17. juni 1989) er en dansk fodboldspiller, midtbanespiller, der spiller i Elitedivisionen for Brøndby IF. Hun har også repræsenteret klubben i Champions League. Hun blev kåret Årets talent i 2006.

Landsholdskarriere 
Christiansen har været en del af Danmarks kvindefodboldlandshold siden 2009; hun fik sin debut i et 2–0 tab mod USA i Algarve Cup. Hun blev udtaget til EM i fodbold for kvinder 2009. Som juniorlandsholdsspiller havde hun spillet i U19 EM i fodbold for kvinder i 2006 og 2007.

Christiansen blev af landstrænerl Kenneth Heiner-Møller udtaget til Danmarks trup til EM i fodbold for kvinder 2013. I 2017 blev hun af Nils Nielsen udtaget til Danmarks trup til EM i fodbold for kvinder 2017, hvor Danmark blev sølvmedaljevindere efter at have tabt finalen 2-4 mod Holland.

Hun valgte i november 2021 at indstille sin landsholdskarriere, efter 112 landskampe og 12 år på landsholdet.

Hæder 
2018 - Årets 3F liga-spiller
2006 - Årets kvindelige talent

Privatliv
Christiansen har fået konstaret diabetes, men siger, at det ikke har påvirket hendes fodboldkarriere.

References

Eksterne henvisninger 

Fodboldspillere fra Danmark
Kvindelige fodboldlandsholdsspillere fra Danmark
Fodboldspillere fra Brøndby IF (kvinder)
Nielsen & Winther Type AA

Nielsen & Winther Type AA, også kaldet Type AA, var et dansk kampfly fra 1910'erne.

Udvikling
Maskinfabrikken Nielsen & Winther, der lå i Ryesgade i København, etablerede i 1916 en "Aeroplanafdeling" under ledelse af premierløjtnant J.B. Ussing. Afdelingen skulle udvikle det første danske kampfly til Hærens flyveskole, der i 1916 var det danske militærs flyveafdeling. Som teknisk leder ansatte Nielsen & Winther ingeniøren H. Funch-Thomsen, der havde arbejdet på den tyske flyfabrik Hansa-Brandenburg Flugzeugwerke. Bl.a. til brug for den nye Aeroplanafdeling opførte Nielsen & Winther i 1916/17 nye fabriksbygninger på Øresundsvej på Amager. Nielsen & Winther indledte hurtigt et samarbejde med den svenske motorfabrik AB Thulinverken, der bistod med udviklingen af en 90hk rotationsmotor til det nye fly. 

Flyet blev fremstillet af træ, og i januar 1917 leverede maskinfabrikken det første fly af typen Type AA til militæret. Flyet var bevæbnet med et maskingevær, der var monteret over vingen. Maskingeværet var fremstillet af den danske producent Madsen. Senere blev maskingeværet flyttet til flyets skrog, hvor der blev udført flere eksperimenter med synkront at affyre maskingeværet, der skød gennem propellen.  

Det var det første, og sidste, danske kampfly, der blev udviklet.

Operationel historie
Det viste sig imidlertid hurtigt, at der var problemer med flyene og særlig de leverede motorer, og tre fly styrtede ned. Krigsministeriet udstedte i 1919 flyveforbud mod alle fly med upålidelige motorer, hvilket omfattede motorerne fra Thulin, hvorfor Type AA herefter ikke kunne benyttes. To fly blev herefter anvendt til træning på jorden. De sidste fly blev anvendt indtil 1924.

Varianter 
Nielsen & Winther videreudviklede i 1918 en tosædet version, Type Ab, der skulle fungere som rekognosceringsfly. Der blev bygget en enkelt prototype. Flyet blev efter 1. Verdenskrig solgt til den dansk-argentinske pilot A. Jarfeldt, der i 1917 havde fået til opgave at opbygge et flyvevåben i Bolivia. Flyet blev sendt til Argentina, men forulykkede på vej til Bolivia.

Nielsen & Winther byggede også i 1918 en prototype, Type Ac, der var et tosædet søfly. Flyet blev testet, men ikke sat i produktion. Erfaringerne førte til udvikling af Nielsen & Winther Type Bd, der blev solgt til den norske marine, men havarerede kort efter i 1919.

Udstillede fly
Et replika af Type AA er udstillet på Danmarks Tekniske Museum i Helsingør.

Noter

Kampfly
Fly fra Danmark
1-motors propelfly
Aruba ved sommer-OL 2016

Aruba deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Lande ved sommer-OL 2016
Aruba ved sommer-OL
Aserbajdsjan ved sommer-OL 2016

Aserbajdsjan deltog i Sommer-OL 2016 i Rio de Janeiro, som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Portland Thorns FC

Portland Thorns FC er en amerikansk professionel fodboldklub for kvinder, med base i Portland, Oregon. Klubben blev etableret i 2012 og begyndte at spille i 2013 i den dengang otte-hold store National Women's Soccer League (NWSL) som modtager økonomisk støtte fra USA's fodboldforbund (USSF), Canadas fodboldforbund (CSA) og Mexicos fodboldforbund (FMF).

Den danske landsholdspiller Nadia Nadim, spillede i klubben fra 2016 til 2017.

Spillere

Aktuel trup 

|}

År-for-år 

IK = Ikke kvalificeret

Spillerstatistik

Kampe

Mål

Assists

Referencer 

Kvindefodboldklubber i USA
Bahamas ved sommer-OL 2016

Bahamas deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Svømning

Resultater

Referencer 

Lande ved sommer-OL 2016
Bahamas ved sommer-OL
Atletik under sommer-OL 2016 - 400 meter løb (damer)

Kvindernes 400 meter løb under sommer-OL 2016 fandt sted i perioden 13. til 15. august 2016 på Estádio Olímpico João Havelange.

Referencer 

400 meter løb (damer)
Atletik under sommer-OL 2016 - 4×400 meter stafetløb (herrer)

Mændenes 4×400 meter stafetløb ved sommer-OL 2016 i Rio de Janeiro fandt sted på Estádio Olímpico João Havelange i perioden 19.–20. august 2016.

Referencer 

4×400 meter stafetløb (herrer)
Bestun Station

Bestun Station (Bestun stasjon eller Bestun stoppested) var en jernbanestation på Drammenbanen, der lå i kvarteret Bestum i Oslo i Norge.

Stationen blev oprettet som holdeplads under navnet Vækkerø 15. juli 1884, men den skiftede navn til Bestum 15. august 1890 og til Bestun 1. september 1922. Den første stationsbygning var tegnet af Georg Andreas Bull i schweizerstil. I 1918 blev den erstattet af en murstensbygning tegnet af Eivind Gleditsch. Den oprindelige bygning blev flyttet til Norsk Jernbanemuseum i Hamar.

Fra mellemkrigstiden og frem var der planer om en ringbane mellem Grefsen og Bestun Station, der ville være kommet til at spille en betydelig rolle i den sammenhæng. Planerne blev dog aldrig ført ud i livet, og i stedet åbnedes i 1980 Oslotunnelen som en øst-vest-forbindelse.

Stationen blev nedgraderet til trinbræt 1. marts 1968. Persontogene ophørte med at betjene den 3. juni 1973, og i august 1978 blev den nedlagt. I dag fungerer den som vendespor for de lokaltog, der har endestation i Skøyen, og regnes som en del af Skøyen Station.

Litteratur

Eksterne henvisninger

Noter 

Stationer på Drammenbanen
Nedlagte jernbanestationer i Norge
Etableret i 1884
Ophørt i 1978
Jernbanestationer i Oslo
Gullaug Station

Gullaug Station (Gullaug stasjon eller Gullaug holdeplass) var en jernbanestation på Drammenbanen, der lå i området Gullaug i Lier kommune i Norge.

Stationen åbnede som trinbræt 21. november 1956 og bestod af et spor og en perron med et læskur i træ. Den blev nedlagt i 1973, da Lieråsen tunnel åbnede, og banen fik et andet trace mellem Asker og Brakerøya. Den gamle trace er efterfølgende omdannet til en vandre- og cykelsti, der ligger i et populært turistområde.

Litteratur

Eksterne henvisninger 

Stationer på Drammenbanen
Nedlagte jernbanestationer i Norge
Etableret i 1956
Ophørt i 1973
Jernbanestationer i Viken
Jong Station

Jong Station (Jong stasjon eller Jong holdeplass) var en jernbanestation på Drammenbanen, der lå i området Jong i Bærum kommune i Norge.

Stationen åbnede som trinbræt 31. maj 1959. Den blev nedlagt 23. maj 1993, hvor den og Slependen Station blev erstattet af en ny Slependen station. Ved nedlæggelsen bestod Jong Station af to spor med hver sin sideliggende perron.

Litteratur

Eksterne henvisninger 

Stationer på Drammenbanen
Nedlagte jernbanestationer i Norge
Etableret i 1959
Ophørt i 1993
Jernbanestationer i Bærum
Kjellstad Station

Kjellstad Station (Kjellstad stasjon eller Kjellstad stoppested) var en jernbanestation på Drammenbanen, der lå i området Kjellstad i Lier kommune i Norge.

Stationen åbnede som holdeplads 1. maj 1916 under navnet Kjelstad, men den skiftede navn til Kjellstad 1. september 1922. Stationen bestod af et spor og en perron med en stationsbygning i træ. Den blev nedlagt 3. juni 1973, da Lieråsen tunnel åbnede, og banen fik et andet trace mellem Asker og Brakerøya. Dele af den gamle trace er i dag vandre- og cykelsti. Den gamle banelinie går i et næsten snorlige forløb fra Brakerøya forbi Nøste, Lierstranda og Kjellstad til Lierbyen.

Litteratur

Eksterne henvisninger 

Stationer på Drammenbanen
Nedlagte jernbanestationer i Norge
Etableret i 1916
Ophørt i 1973
Jernbanestationer i Viken
Fribytterdrømme

Fribytterdrømme er Tom Kristensens debutudgivelse fra 1920. Der er tale om en digtsamling, der er delt op i fire grupper: "Rejsefantasier", "Proletar- og Bydigte", "Jegdigte" og "Skumrings- og Dæmringsdigte". Samlingen er beskrevet som, at den anslår et senere tilbagevendende tema hos Kristensen om "spændingen mellem livslyst og livslede".

Indhold 
Fribytterdrømme omfatter følgende digte (ikke komplet):
 "Fribytter"
 "Rio de Janeiro"
 "En purpurprik"
 "Chrysantemum"
 "Hans Højhed"
 "Golden Gate"
 "Itokih!"
 "Landet Atlantis"
 "Ringen"
 "Til min ven Helge Bangsted"

Referencer 

Digte fra Danmark
National Women's Soccer League 2015

National Women's Soccer League 2015 var den tredje sæson af National Women's Soccer League, topdivisionen i fodbold i USA.

Hold og stadion 

To hold, Dash og Reign, har ikke gjort alle tilskuerpladserne tilgængelige for tilskuere til deres hjemmekampe, i stedet sælger de færre biletter. Den fulde kapacitet i deres stadions kan ses med kursiv i parentes.

Statistik

Topscorere 

 Opdateret indtil kampe spillet den 6. september 2015 (slutningen af sæsonen)

Kilde:

Top-assists 

 Opdateret indtil kampe spillet den 6. september 2015 (slutningen af sæsonen)

Kilde: 

|}

Referencer 

National Women's Soccer League
Kobber(II)acetat

Kobber(II)acetat (Cu(CH3COO)2 eller Cu(OAc)2) er et salt bestående af ionerne Cu2+ og acetat, (). Hydratet af kobber(II)acetat, der indeholder ét vandmolekyle pr. kobberatom, er kommercielt tilgængeligt. Vandfrit Cu(OAc)2 er et mørkegrønt krystallinsk fast stof, hvorimod hydratet, Cu2(OAc)4(H2O)2, er mere blålig-grønt. Forskellige former for kobberacetater er siden gammel tid blevet anvendt som fungicider og grønne pigmenter. I dag anvendes kobberacetater som kemikalier i syntesen af diverse uorganiske og organiske forbindelser. Ved flammeprøve udsender kobberacetat en blågrøn flamme i lighed med andre kobberforbindelser.

Referencer 

Kobberforbindelser
Acetater
Oxidationsmidler
Katalysatorer
Lieråsen tunnel

Lieråsen tunnel er en norsk jernbanetunnel på Drammenbanen mellem Oslo og Drammen, der går mellem Asker Station i Asker kommune og Lier Station i Lier kommune. Den er 10.723 m lang. Tunnelen blev bygget fra 1963 med gennembrud 13. oktober 1971. Den blev åbnet for trafik 3. juni 1973, to dage efter den officielle indvielse. Den var Norges længste jernbanetunnel, indtil Romeriksporten blev åbnet i 1999. Anlæggelsen kostede 170 mio. NOK i 1971-priser. 

Tunnelen betød en betydelig afkortning af Drammenbanen på strækningen mellem Asker og Drammen, der desuden fik dobbeltspor ved samme lejlighed. Rejsetiden mellem Drammen og Oslo blev sat ned fra 50 til 31 minutter. Den gamle enkeltsporede bane gik i en stor kurve via Spikkestad i Røyen kommune og Lierbyen i Lier kommune. Banen mellem Asker og Spikkestad, Spikkestadlinjen, blev bibeholdt til lokaltrafik efter åbningen af Lieråsen tunnel, mens banen mellem Spikkestad og Drammen blev nedlagt. Traceen benyttes nu som cykelsti fra Brakerøya, Lierbyen via Reistad til Gullaugkleiva, og der er planer om at forlængde den videre til Spikkestad ad den gamle trace.

Noter

Eksterne henvisninger 

Jernbanetunneler
Jernbanestrækninger i Norge
Asker
Etableret i 1973
Valget i Berlin 2016

Valget i Berlin 2016 var det 18. valg til Berlins parlament, og fandt sted 18. september 2016.

SPD blev det største parti. Begge de to regeringspartier SPD og CDU, mistede tilslutning og deres flertal tilsammen i parlamentet. En ny delstatsregering må basere sig på en koalition af mindst tre partier.

Valget gav fremgang for Die Linke, indvalg første gang partiet stillede op til AfD og genvalg til FDP. AfD kom ind i parlamentet for første gang, mens FDP kom ind efter at være røget ud ved valget i 2011. Piratpartiet røg ud af parlamentet efter én periode.

Samtidig med valget til delstaten Berlins parlament, blev der afholdt valg af repræsentanter til folkeforsamlingerne i delstaten Berlins tolv administrative bydele (Bezirke). De administrative bydele er på kommunalt plan og uden lovgivningsmyndighed.

Valgsystem 
Vælgerne går til valg hvert femte år. Vælgeren får to stemmesedler, én i valgkredsen og en partiliste for delstaten, modsvarende som ved valget til Forbundsdagen.

Vindere af et kredsmandat i valgkredsene beholder altid sin plads i parlamentet. Det er imidlertid resultatet af listevalgene, som afgør magtforholdet i parlamentet. Direkte valgte medlemmer af et parti, som i antal overskrider partiets andel af parlamentet, i henhold til listevalget, kaldes overskudsmandater (Überhangmandat). De øvrige partier modtager kompensation for overskudsmandater i form af tillægsmandater. Parlamentet skal have mindst 130 mandater. Parlamentet, som blev valgt i 2011, fik 149 medlemmer.

Der gælder en spærregrænse på 5 % af stemmerne, medregnet ugyldige stemmer. Ligestillet med at opnå spærregrænsen for et parti er at vinde et kredsmandat i en valgkreds.

Stemmeret har alle tyskere, som er fyldt 18 år og som har boet mindst tre måneder i Berlin. Samme vilkår gælder for valgbarhed.

Meningsmålinger

Udgangsposition 
Ved valget i 2011 opnåede SPD 28,3 % af stemmerne, hvilket var en tilbagegang på 2,5 %, CDU gik frem 2 % til 18 %, mens De grønne gik frem 4,5 % til 17,6 %. Partiet Die Linke mistede 4,6 % og fik en tilslutning på 11,7 % mens Piratpartiet fik 8,9 % af stemmerne.

Parlamentet bestod af 149 medlemmer, som var fordelt således: SPD 47, CDU 39, De grønne 29, Die Linke 19 og Piratpartiet 15 medlemmer. Et medlem af CDUs gruppe meldte sig ud af partiet i løbet af valgperioden.

Resultat 
Et foreløbigt slutresultat viste, at SPD blev største parti, men at koalitionen bestående af regeringspartierne SPD og CDU mistede sit flertal. Parlamentet består efter valget af 160 repræsentanter, hvilket er en stigning på 11 i forhold til valget i 2011. Stigningen skyldes, at enkeltvalgkredse, som går til kandidater fra mindre partier, bliver kompenseret de større partier ved tillægsmandater.

Valgdeltagelsen var på 66,9 % mod 60,2 % ved valget i 2011.

Noter

Eksterne henvisninger 
 Wahlen zum Abgeordnetenhaus 2016, Die Landeswahlleiterin für Berlin

Politiske valg i Tyskland
Berlin
Berlin 2016
NJ/NY Gotham FC

NJ/NY Gotham FC er en professionel kvindefodboldklub i Harrison, New Jersey, USA som har deltaget i National Women's Soccer League siden 2013. Fra 2009 til 2011 spillede holdet i Women's Professional Soccer (WPS).

Klubben gik tidligere under navnet 'Sky Blue FC', indtil navneskiftet i 2020.

Aktuel trup

Resultater 
Women's Professional Soccer
Vindere (1): 2009

Referencer

Eksterne henvisninger 

Kvindefodboldklubber i USA
National Women's Soccer League

National Women's Soccer League (NWSL) er en professionel fodboldliga for kvinder league, der styres af USA's fodboldforbund.

Holdene og stadions 

Ti NWSL hold er spredt over USA. Hver klub kan have mindst 18 spillere i deres trup og højest 20 spillere må spille for holdet i løbet af sæsonen. Hvert hold må have op til tre udenlandske spillere.

Hedengangne hold 
 Boston Breakers (2013–2017) – NWSL franchise ophørte operationer
 FC Kansas City (2013–2017) – NWSL franchise rettigheder købt af ligaen. Teamet ophørte senere med sine spillerrelaterede aktiver overført til Utah Royals FC.
 Utah Royals FC (2018–2020) – NWSL-franchisen indstillede driften på grund af problemer omkring dets operatør, Major League Soccer-siden Real Salt Lake. Den fremtidige ejer af Real Salt Lake vil have mulighed for at genindsætte NWSL-siden i 2023.
 Western New York Flash (2013–2016) — NWSL-franchise solgt og flyttet som North Carolina Courage. Organisationen spiller nu i anden division United Women's Soccer.

Statistik

Spillere

Referencer
Henrik Greensteen

Henrik Jørgen Greensteen (født 12. oktober 1833 i Roskildeegnen, død 11. juli 1895 i København) var en dansk forfatter og skolemand.

Greensteen blev student 1851, cand. theol. 1859 og ansattes 1879 som inspektør ved en københavnsk kommuneskole. I 1859 udgav han et bind digte og udfoldede senere en stadig, men sparsom produktion af overvejende lyriske digte, som findes spredte i blade og tidsskrifter. De er gennemgående fine og elskværdige i følelsen, af og til prægede af et ret ejendommeligt satirisk lune og altid smukke i formel henseende. En samling af hans digte er udgivet efter hans død med et forord af ungdomsvennen Bjørnstjerne Bjørnson.

Kilder

Eksterne henvisninger 
 

Skolefolk fra Danmark
Digtere fra Danmark
Dansksprogede forfattere fra Danmark
Danskere i 1800-tallet
Personer fra Roskilde